ტაივანი (კოკი)

ტაივანი (ჩინ. 臺灣; კოლონიური ჯოხოდვალა — ფორმოზა, პორტ. ilha Formosa-შე — სქვამი კოკი) — კოკი რჩქალ ოკიანეს, ჩინეთიშ მატერიკული ნორთიშ ბჟაეიოლ წყარპიჯიშე 150 კილომეტრიშ მეძენას, ნამუშე გიშართილი რე ტაივანიშ საროტით. კოკიშ ცენტრიშ გეოგრაფიული კოორდინატეფი — 23,5° ოორ. გ., 121° ბჟაე. გ. კოკის გჷნმოჭკირუნს ოორუე ტროპიკი. ტაივანი დო გოხოლუაშ კოკეფს აკონტროლენს ნორთობურო აღიარაფილი ჩინეთიშ რესპუბლიკა (ტაივანი, ნამუსჷთ დე-იურე პრეტენზიეფი უღჷ ედომუშამ ჩინეთიშა), ნამუშ გეშა თე ქიანაშა უბრალოთ უჯოხონა ტაივანი. მუში ნებეფს კოკიშა აცხადენს თაშნეშე ჩინეთი, ნამუშ თოლწონუათ ტაივანი მიშმურს ჩინეთიშ კინე თე ჯოხოდვალაშ ადმინისტრაციულ ართულშა. უშხუაში აგლომერაცია — ნიუ-ტაიბეი. სქოლიო